**zare după zare**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cum vii și pleci, pleci, iubire a mea

în zarea prea îndepărtată

și se scriu așteptări cu trene lungi

se scurg, se scurg anii

cum petalele florilor cireșilor

prea grăbite să ajungă în lut

dar nu-i nimic, mergem și râdem

și visăm, ne strângem copiii la piept

și uneori plângem de dor

așa, tu de o parte a depărtării

eu de cealaltă

și plouă și ninge, și e soare sau doar a fi

cum timpul în ticăitul ceasurilor

fără să întrebe pe cineva

și poezia e lumea în care încăpem mereu

cu aproape și depărtare

cu trecut și prezent, și viitor laolaltă și separat

împreună însă tot timpul

pentru că te iubesc mult, mult

și știu că și tu arzi în căușul clipelor

eternă chemare sufletului ăsta năuc

scrie, suflete, și te înnorează puțin

arzi zare după zare...

zare după zare ne iau de mână

și ne despart și ne unesc

în poezie eternă

\_

Copyright Mariana Fulger